CELEX: 22011D0026
Language: hu
Date: 2011-04-01 00:00:00
Title: Az EGT Vegyes Bizottság 26/2011 határozata ( 2011. április 1. ) az Európai Gazdasági Térségről szóló megállapodás XXI. mellékletének (Statisztika) módosításáról

30.6.2011   
            
            
               HU
            
            
               Az Európai Unió Hivatalos Lapja
            
            
               L 171/24
            
         AZ EGT VEGYES BIZOTTSÁG 26/2011 HATÁROZATA
   (2011. április 1.)
   az Európai Gazdasági Térségről szóló megállapodás XXI. mellékletének (Statisztika) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2010. október 1-jei 112/2010 EGT vegyes bizottsági határozat (1) módosította.
            
         
               (2)
            
            
               A 2223/96/EK tanácsi rendeletnek a gazdasági tevékenységek statisztikai osztályozása NACE Rev. 2. rendszerének és a termékek tevékenység szerinti statisztikai osztályozásának (CPA) átdolgozása után a nemzeti számlákban szükséges kiigazítások tekintetében történő módosításáról szóló, 2010. augusztus 10-i 715/2010/EU bizottsági rendeletet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. melléklete a 19d. pont (2223/96/EK tanácsi rendelet) után a következő francia bekezdéssel egészül ki:
   
               „—
            
            
               
                  32010 R 0715: a Bizottság 2010. augusztus 10-i 715/2010/EU rendelete (HL L 210., 2010.8.11., 1. o.).”
            
         2. cikk
   A 715/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. április 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. április 1-jén.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 332., 2010.12.16., 62. o.
   
      (2)  HL L 210., 2010.8.11., 1. o.
   
      (3)  Alkotmányos követelmények fennállását nem jelezték.